**ЧИТАЛИЩЕ „ХРИСТО БОТЕВ-1907” – ГР. НОВИ ИСКЪР ,КВ. КУРИЛО**

**УЛ.”ИСКЪРСКО ДЕФИЛЕ” № 277 ; тел. 02 991 62 27 ; 0879 29 78 41;**

 **email: t\_veselinova@abv.bg**

 **ОТЧЕТ ЗА ДЕЙНОСТТА**

 **НА ЧИТАЛИЩЕТО ПРЕЗ 2022Г.**

 Читалище “ Хр.Ботев-1907” гр.Нови Искър , кв.Курило е културно средище за много хора от града и района. През 2022 година читалището работи добре и успя да развие богата художествена , културнa и социална дейност и др.

 Жителите на кв.Курило , гр.Нови Искър над 6500 .

 Една от основните дейности на читалището **е библиотечната дейност** . В момента показателите са следните :

1. Библиотечен фонд - 19 075 тома ;
2. Набавена литература през 2022 г : 166 бр. дарения на стойност 2 049,65лв.
3. Регистрирани читатели 201 бр.
4. Брой посещения за 2022 г. - 3 283 бр.
5. Справочно-библиографска дейност -устни справки - 67
6. Културно-масова дейност - 11 бр. библ. мероприятия ;

Библиотеката разполага с 5 компютри и 1 принтер съгласно стандарта за библиотечно- информационно обслужване .

Предстои закупуване на библиотечен софтуер.

Обслужва се от един библиотекар.

Друга съществена част от нашата работа е **художествената самодейност.**

 През тази година своята работа продължиха следните групи и състави :

 Постоянно действащи колективи :

* **Мъжка група за изворен фолклор** Участници 9;

 репетира - вторник от 19.30 до 20.30 ч.

 Художествен ръководител : Елена Божкова

* **Женска вокална група “Омайни гласове“ У**частници 15

 репетира -вторник от 18.30 до 19.30 ч.

 Ръководител : Елена Божкова

* **Ансамбъл за народни песни и танци “Нови Искър“** Участници - 30 ;

 репетира :понеделник и сряда от 19.00 ч до 20.30 ч.

 Худ.ръководители : Христо Иванов и Валери Гаганелов

* **Детска танцова школа до 7 г.** Участници - 10 ;

Репетира: вторник и четвъртък от 17.00 ч. До 18.00 ч.

 Худ.ръководител: Николай Спасов

* **Детски танцов състав“Искрица“** Участници – 28

 Репетира :вторник и четвъртък от 18.00 до 19.00 ч.

 Хореограф : Николай Спасов

* **Английски език** – 30 участници;

 занятия – вторник ,четвъртък от 13.00 до 18.00 часа

 преподавател Ангелина Цветкова

* **Изобразително изкуство-** 20 участници;

 занятия - петък от 13.00 ч./до 18.00 .часа

 преподавател: Елена Хаджистоянова

* **Детско ателие по приложни изкуства**  - 10 участници;

 занятия – петък от 16.00 ч./до 17.30 часа

 преподавател : Елена Хаджистоянова

* **Пиано** - 26 участници;

 занятия -понеделник – петък от 12.30 до 19.30 часа

 преподавател : Живка Миладинова

* **Таекуон до** - 40 участници в 2 групи

 понеделник и сряда от 16.00 до 19.00 ч.

 Треньор : Катерина Митева

* **Детска група за музикално и сценично изкуство** – 15 участника

 Занимания: Понеделник и сряда от 17.00 до 18.00 ч.

 Ръководител: Соня Георгиева

* **Детска група за народно пеене** - 5 уч.

 Занимания : вторник от 17.00 до 18.30 ч.

 Ръководител :Елена Божкова

* **Клуб по танци „Хоп троп“** - 12 уч.

Занимания- вторник и петък от 19.00 до 20.00 ч.

Хореограф: Маргарита Георгиева

* **Ударни инструменти** - 8 уч.

Занимания : понеделник и сряда от 15.30 до 19.30 ч.

Преподавател – Явор Александров

Временно действащи колективи :

* Лазарки - - 18 уч.
* Коледари - 12 уч.
* Сурвакари - 20 уч.
* Пъстър Великден – изработка на великденски украси и боядисване на яйца ;
* Клуб по интереси
* Клуб „ Приятели на книгата“

 През настоящата година колективите взеха участия във фестивали както следва:

 Международен фолклорен фестивал в гр. Бар и Суто море- Черна гора

Участваха мъжка и женска група , Ансамбъл за народни песни и танци

 Национален детски пленер в гр. Пещера – Школа по изобразително изкуство

 Ансамбълът за народни песни и танци “Нови Искър“ за втора поредна година отлага честване на 45 годишен юбилей поради пандемията.

 Колективите взеха участие със самостоятелен концерт в гр. Добринище – на „ Добринищко лято „ , Национален фолклорен фестивал „Чукан боб с коприва и хоро се извива „ в Черни Осъм; на „Празници на Искърското дефиле“ в гр. Нови Искър ; фестивал на сливата в гр. Троян ; Национален фестивал на мъжките групи в гр. Симитли ; фестивал в с. Доброславци и др.

Като голям културен институт на територията на града бяхме предвидили богата културна програма. За съжаление успяхме да проведем само част от нея.

 Проведени са 28 читалищни мероприятия и 11 библиотечни както следва :

концерти - 1 бр. ; чествания на бележити дати - 14 библиотечни мероприятия : / срещи с писатели ; литературни четения ; открити уроци , беседи и др ./ традиционни събори - 1 на третия ден на Великден ; изложби- 6 бр. , витрини в библиотеката- 12 бр.;

-празнично-обреден календар - 5 бр. /Бабин ден , 1 март , 22 март, ден на християнското семейство , Пъстър шарен Великден“,; празници и тържества - 10 бр. -образователни или сценични изяви на школите : 12 бр. / 1 март- Ден на любителското творчество ,24 май- ден на славянската писменост и българска култура колективите взеха участие в празничния концерт на Съюза на Народните читалища ,1 юни- Ден на детето , 2 юни – Ден на Ботев, 17 септември- Денят на София , 1 октомври – откриване на учебната година ; 1 ноември –Ден на народните будители ; и др./

 През 2022 г. годината спечелихме проект „Шевицата в съвременния свят“ към Национален фонд „Култура“в партньорство с СО- Район „Нови Искър“ и 170 СУ “Васил Левски“ ,гр.Нови Искър на стойност 14 989,57 лв.

 Продължава събирането на писмени материали за историята на селището, легенди ,обичаи ,песни . Съхраняват се в читалището и библиотеката.

Съхраняват се записи на самодейните групи от БНР , БНТ ; професионални записи на музика на танци ,които се изпълняват, има описани обичаи и танци.

Продължихме своята съвместна работа с район „Нови Искър”, училището , детската градина, църквата и др..

 Успяхме да привлечем младите хора на наши мероприятия ,което попълни с нови членове школите и съставите ни.

 Социалната ни дейност е насочена към възрастните хора и хора с увреждания. Това е клуба на инвалидите , пенсионерските клубове . Един от тях е и наш колективен член. С БЧК работим много добре от 14 години. Съвместно с тях раздаваме помощи на социално слаби хора 2 пъти в годината по 1 месец .

 С другите институции провеждаме съвместни концерти ,екскурзии, срещи ,беседи и др.

 Организационна дейност- редовно се провеждат заседания на настоятелството и се разглеждани проблеми в дейността ни.

 Материалната база на читалището е в задоволително състояние.

 Читалищната сграда е реконструирана през 1984 г. И от тогава не е извършван основен ремонт.

Разгънатата застроена площ е 1 260 кв. м. кв. м, която се използва за дейност.

Техническо осигуряване и обезпеченост на читалището е остаряло .

 Разполага със салон и сцена с 266 места; зали 4 бр ;

 Читалището се отоплява с климатици – 4 бр. ; ел. печки - 2 бр..

 Има 1 бр. компютри.; принтер и скенер. Постоянно свързано с интернет.

 През последните години частично бе ремонтиран втория етаж на сградата ,сменено е осветлението на репетиционната зала.

 СО- Район „Нови Искър“ ремонтира тоалетните на втория етаж изцяло, за което сърдечно благодарим.

 Необходимо е да се санира останалата част на сградата за да бъде по ефективно оскъдното отопление. Необходимо е и изграждане на отоплителна инсталация в киносалона за да се използва целогодишно.

 Надявам се през 2023/24 г. да бъде включено читалището за цялостен ремонт и саниране.

 ЧИТАЛИЩЕ“ХРИСТО БОТЕВ-1907“

 ГР.НОВИ ИСКЪР ,КВ.КУРИЛО